Gytis Paulauskas

**Gytis Paulauskas** (g. 1999 m. rugsėjo 27 d.) – Lietuvos futbolininkas, puolėjas. Atstovavo Lietuvos jaunimo ir nacionalinei rinktinėms.

## Karjera
2018 m. atstovavo Vilniaus futbolo mokyklos komandai SHARP Elitinėje jaunių lygoje. Tapo U-19 diviziono čempionu bei laimėjo diviziono geriausio puolėjo prizą.

Atstovaudavo ir Vilniaus Vyčiui, 2018 m. sezone rungtyniavusiame Pirmoje lygoje.

2019 m. sezone žaidė Vilniaus Vytyje, rungtyniavusiame Pirmoje lygoje. Buvo šios ekipos pagrindinės sudėties žaidėjas.

### FK Riteriai
#### 2020 m. sezonas
Profesionalo karjerą pradėjo, kai 2020 m. pradėjo žaisti FK Riteriai pagrindinėje komandoje. 

Debiutinį įvartį A lygoje pelnė 2020 m. liepos 18 d. rungtynėse prieš FK Kauno Žalgiris.

2020 m. rugpjūčio 25 d. žaidė UEFA Europos lyga 2020–2021 m. rungtynėse prieš Derry City FC. Šiose rungtynėse žaidėjas pasižymėjo dviem įvarčiais.

#### 2021 m. sezonas
2021 m. rugpjūčio 21 d. A lygos rungtynėse prieš „Bangos“ klubą pelnė įvartį jau per pridėtą laiką ir išplėšė lygiąsias. Galutinis rezultatas 1:1.

2021 m. gruodžio mėn. pranešta, kad sutartis pratęsta.

2022 m. balandžio 1 d. pelnė du įvarčius A lygos rungtynėse prieš FK Jonava. Riteriai nugalėjo varžovus rezultatus 5:0.

2022 m. balandžio 16 d. pelnė įvartį rungtynėse prieš FC Hegelmann, po kurio „riteriai“ pirmavo rezultatu 1:0.

### FC Egnatia
2023 m. sausio 16 d. tapo žinoma, kad žaidėjas keliasi į Albaniją ir atstovaus Rogožinės „Egnatia“.

2023 m. sausio 18 d. Albanijos futbolo taurės turnyro aštuntfinalio rungtynėse prieš Korčės „Skënderbeu“ pasižymėjo įvarčiu ir FC Egnatia šventė pergalę rezultatu 1:0.

2022 m. sausio 22 d. debiutavo Albanijos Superlygos rungtynėse prieš Diuresio „Teuta“. Rezultatas buvo lygus (1:1), o puolėjas iš Lietuvos nepasižymėjo.

2023 m. vasario 11 d. pelnė pirmąjį įvartį Albanijos Superlygoje rungtynėse prieš KF Laçi. Įvartį lietuvis pelnė 23 minutę ir jo atstovaujama ekipa šventė pergalę rezultatu 1:0.

Su „Egnatia“ klubu pasiekė Albanijos futbolo taurės finalą, kuriame pratęsimo metu palaužė varžovus ir iškovojo trofėjų.

### FC Kolos
2024 m. sausio 12 d. tapo žinoma, kad futbolininkas parduotas. Iki 2025 m. vasaros turėjusi galioti sutartis su Albanijos klubu neteko galios, kai už 300 tūkst. eurų išpirką žaidėją įsigijo Kovalivkos „Kolos“ (Ukraina).

2024 m. vasario 25 d. debiutavo Ukrainos aukščiausioje lygoje. Į aikštelę išbėgo po keitimo 67 minutę, o 84 min. pelnė įvartį ir rezultatas tapo 2-0. Susitikimas išvykoje prieš Rivnės „Veres“ baigėsi pergale (2-0), o Kovalivkos „Kolos“ pakilo į septintą vietą Premjer lygoje.

#### Batumio „Dinamo“
2025 m. sausio 22 d. tapo žinoma, kad Ukrainos klubas nuomos pagrindais futbolininką perleido Batumio „Dinamo“ klubui 2025 m. nacionalinės futbolo lygos sezonui (Sakartvelas).

2025 m. kovo 6 d. debiutavo nacionalinės lygos rungtynėse prieš Garedži. Susitikimas baigėsi nulinėmis lygiosiomis (0-0).

2025 m. balandžio 14 d. pelnė pirmąjį savo įvartį Erovnuli lygos rungtynėse prieš „Samgurali“. Batumio „Dinamo“ klubas nugalėjo varžovus rezultatu 2-0.

### Michalovcės „Zemplin“
2025 m. liepos mėn. Kovalivkos „Kolos“ (Ukraina) už 170 tūkstančių eurų futbolininką pardavė Michalovcės „Zemplin“ klubui (Slovakija). Sudaryta trejų metų trukmės sutartis galiosianti iki 2028 metų vasaros.

### Jeju SK
2026 m. sausio 5 d. pranešta, kad futbolininką įsigijo Jeju (Pietų Korėja). Klubas sumokėjo 300 tūkst. eurų išpirką, o Gytis Paulauskas sudarė sutartį galiosiančią iki 2028 metų vidurio.

2025 m. kovo 15 d. debiutavo K League 1 rungtynėse prieš „Seoul“ klubą. Susitikimą pradėjo startinėje sudėtyje ir žaidė iki finalinio švilpuko. 88 minutę po Paulausko tikslaus perdavimo Choi Byung-wook išlygino rezultatą (1–1), tačiau varžovai pelnė įvartį ir iškovojo pergalę rezultatu 2–1.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su Rogožinės „Egnatia“
*  Albanijos futbolo taurė: 2023 m.

## Rinktinės
Kitados buvo kviečiamas į Lietuvos jaunimo rinktines. 2020 m. debiutavo nacionalinėje rinktinėje.

### Įvarčiai

## Išnašos

## Nuorodos
* alyga.lt svetainė
* SOCCERWAY
* Transfermarkt 
* lietuvosfutbolas.lt
* Globalsportsarchive